paragraph_text: Većinski je autor skladbi koje izvode The Bambi Molesters, a sklada i za filmove, serije te druge produkcije, s bendom i samostalno. Osim brojnih korištenja u kratkim i dokumentarnim filmovima te reklamama, skladba Last Ride bila jednom od glazbenih tema poznate brazilske sapunice "Bang Bang", naravno, u izvedbi The Bambi Molesters (uz Lecuoninu Malagueñu koja je bila naslovna tema), skladba C Alfa E koju je skladao zajedno s Dinkom Tomljanovićem korištena je u filmu "The Treat" Jonathana Gemsa, tri pjesme s prvog albuma bile su u slovenskom filmu "Barabe". Radio je glazbu za film "Kad mobiteli utihnu" Branka Schmidta. Skladba Chaotica je korištena u zaključnoj, 5. sezoni megauspješne, američke TV serije "Breaking Bad".